Evan Mobley

**Evanas Moblis** (, g. ) – JAV krepšininkas, žaidžiantis NBA lygoje besivaržančioje Klivlando „Cavaliers“ komandoje.  

## Ankstyvasis gyvenimas ir karjera vidurinėje mokykloje
E. Moblis ir jo vyresnysis brolis Aizėja pradėjo žaisti krepšinį nuo ankstyvos vaikystės, vadovaujami tėvo Eriko, buvusio krepšininko. Iš pradžių jis nenorėjo žaisti krepšinio, bet aštuntoje klasėje, kai jo ūgis siekė 193 cm, susidomėjo šia sporto šaka. Per pirmuosius trejus metus jis buvo vienoje komandoje su broliu, 2019 m. penkių žvaigždučių rekrutu.

## Profesionali karjera

### Klivlando „Cavaliers“ (2021–dabar)
2021 m. NBA naujokų biržoje Klivlando „Cavaliers“ jį pasirinko trečiuoju šaukimu. 2021 m. rugpjūčio 3 d. pasirašė sutartį. 2021 m. rugpjūčio 8 d. Moblis debiutavo vasaros lygoje 84:76 pralaimėtose rungtynėse su Hiustono „Rockets“ ir per 28 minutes pelnė 12 taškų, atkovojo 5 kamuolius ir blokavo 3 kamuolius. Spalio 20 d. debiutavo NBA reguliariajame sezone ir per pralaimėjimą 132:121 Memfio „Grizzlies“ ekipai pelnė 17 taškų, atkovojo 9 kamuolius bei atliko 6 rezultatyvius perdavimus. Jis buvo pripažintas geriausiu Rytų konferencijos mėnesio naujoku už spalio ir lapkričio mėnesiais sužaistas rungtynes.

Startiniame penkete pradėjęs visas 69 rungtynes, krepšininkas baigė sezoną vidutiniškai pelnydamas 15,0 taško, atkovodamas 8,3 kamuolio, atlikdamas 2,5 rezultatyvaus perdavimo ir blokuodamas 1,7 kamuolio. Pirmavo tarp naujokų pagal atkovotus kamuolius ir blokuotus kamuolius per rungtynes, o pagal pelnomus taškus per rungtynes užėmė penktąją vietą. Balsavime dėl NBA metų naujoko titulo jis užėmė antrąją vietą po Scottie Barnes. Moblis buvo pripažintas svarbia dalimi, kodėl Klivlandas buvo viena geriausiai besiginančių komandų.

2023 m. sausio 21 d. pelnė 38 taškus, pataikydamas 19 iš 27 metimų, atkovojo 9 kamuolius ir atliko 3 rezultatyvius perdavimus pergalėje 114:102 prieš Milvokio „Bucks“. Jis tapo tik ketvirtuoju žaidėju nuo 1979 m., kai buvo įvesta 3 taškų linija, kuriam pavyko pelnyti bent 38 taškus nepataikius baudos metimo ar tritaškio. Balandžio 17 d. krepšininkas užėmė trečiąją vietą renkant geriausiai besiginantį metų žaidėją. Gegužės 9 d. buvo įtrauktas į pirmąją NBA simbolinę gynybos komandą.

2024 m. gruodžio 7 d. pelnė 41 tašką, atkovojo 10 kamuolių, atliko 10 rezultatyvių perdavimų ir blokavo 3 metimus, pataikydamas 16 iš 23 metimų ir 6 iš 8 tritaškių, o rungtynės prieš Šarlotės „Hornets“ baigėsi 116:102 pergale. Jis tapo tik antruoju NBA žaidėju iki 25 metų amžiaus (po Kevin Durant), kuriam per rungtynes pavyko pelnyti daugiau nei 40 taškų, atkovoti 10 ar daugiau kamuolių, blokuoti 3 ar daugiau metimus ir pataikyti daugiau nei 5 tritaškius.

2025 m. sausio 30 d. Moblis pirmą kartą išrinktas į NBA „Visų žvaigždžių“ rungtynes. 2025 m. balandžio 24 d. pripažintas geriausiai besiginančiu 2024–2025 m. NBA sezono krepšininku ir tapo pirmuoju šį apdovanojimą laimėjusiu žaidėju Klivlando klubo istorijoje.
## Statistika

### NBA
#### Reguliarusis sezonas

#### Įkrintamosios varžybos

#### Atkrintamosios varžybos

### Universitetas

## Pasiekimai
### NBA
* NBA „Visų žvaigždžių“ rungtynių žaidėjas (2025 m.)
* NBA geriausiai besiginantis žaidėjas (2025 m.)
* Antrosios NBA simbolinės komandos žaidėjas (2025 m.)
* Pirmosios NBA simbolinės gynybos komandos žaidėjas (2023, 2025 m.)
* Pirmosios NBA simbolinės naujokų komandos žaidėjas (2022 m.)

## Išnašos

## Nuorodos
* Evan Mobley profilis „Basketball Reference“